Den Vest-Sjællandske Avis, 1826-09-09
- De Brasilianske Kammere begynde at komme i temmelig Strid med Ministrene og at forlange at de skulle være ansvarlige; de have affordret dem Jndberetninger om deres Departementer, som Ministrene have vægret sig for at afgive. Senatet har udstædet en Lov angaaende Naturalisation af Udlændinger; den er forfattet med megen Liberalitet, og gaaer ud paa at trække mange Fremmede ind i Landet. Keiseren af Brasilien har tilskrevet Dr. Francia og bedet ham om at løslade den Franske Naturkyndige Hr. Bonpland; men Hr. Doctoren har sagt nei. Af hans Brev til Keiseren seer man at han underhandler i Spanien, og naar Spanien ikke vil modtage hans Commissarer saa vil han sende Hr. Bonpland til Keiseren for at underhandle om Paraguays Bestemmelse. Han har sendt den Keiserlige Commissair til Hr. Bonpland for at han selv kunde see at denne har det ret godt. Columbien hiemsøges med alleslags Ulykker. J Bogota har nemlig yttret sig et Jordskiælv den 19de Juni, hvorved alle Bygninger have lidt meget. Man er nu der meget begiærlig efter at faae at høre hvad Bolivar vil giøre ved Paez Opstand; man venter at han snart kommer tilbage, og at det da vil komme til en Borgerkrig som vil koste Gen. Paez Livet ifald han ikke kan holde sig. General Bermudes har udstædet en Proclamation imod Paez, og forkynder deri at 12,000 Mand marschere, ifølge Bolivars befaling imod Venezuela. De ere marscherede tilbage fra Peru og ere allerede ankomne til Panama. - Mange Nordamerikanere have nedsat sig i det nordlige Mexico og drive der Bomuldsavlen med meget Held. Efterretninger som den Preussiske Handelstand have faaet fra Nordamerika bebude alle den stigende Flor og Velstand i de forenede Stater. - Englænderne begynde nu meget paa deres Skibe at bruge Jernmaster istedenfor Træemaster og Jernkieber istedenfor Toug. Man veed at Nordamerikanerne have anlagt en Colonie paa Vestkysten af Africa under Navn af Li berig for efterhaanden at blive skilt ved sine Frie negere: fra denne Colonie ere meget gunstige Beretninger ankomne som naae til den 23de Januar d. A. De nye Colonister ere blevne fuldkomment vante til Climatet, og fra Juni 1825 og til 23de Januar 1826 døde kun 5 Personer. Colonien er i en opblomstrende Tilstand og svarer til alle de Forventninger, som Vennerne af Negerslaveriets Ophævelse have giort sig om den. Handelen begynder allerede at trives og et Skib er næsten bleven ladet med Afrikanske Producter. En god Forstaaelse vedligeholdes med Naboelandene, og Regieringen handler med Kraft uden at bruge Strenghed. To Columbiske Capere have opbragt 3 Spanske Slavehandlere som Priser til Liberig. Qvækerne i Nordcarolina have besluttet i deres sidste Sammenkomst at skiænke alle deres Slaver, i alt 50 Frieheden og at Colonisere dem i Liberig. Mange Frienegere have begivet sig til Hayti. - SirNeil Campbell er bleven udvalgt til Gouverneur overden Brittiske Afrikanske Colonie i Sierra Leona, i den afdøde General Tureres Sted. Den Jndberetning, som den afdøde Gouverneur havde indsendt til Lord Bathurst om Coloniens Tilstand er nu bleven trykket: Colonien bestaaer af 12 Landsbyer, som ved dette Aars Begyndelse blev beboet af 20000 Frienegere; i de sidste Aar var deres Antal blevet forøget med 2400 Personer. Det begyndte at blive vanskeligt at sørge for deres Underholdning, da kun faae af dem forstode sig paa Agerdyrkningen, og Gouverneuren tilraadte at forskrive duelige Planteurer fra Vestindien for at undervise dem i Bomulds- og Caffeavlen.